Приложение № 7

**Програма**

**за надзор и контрол на болестта инфекциозна анемия по конете в Република България през 2022 – 2024 г.**

**Идентификация на програмата**

Държава членка: **Република България**

Заболяване: **Инфекциозна анемия по конете**

Период на изпълнение: **2022 – 2024 г.**

**За контакт:**

отдел „Здравеопазване на животните“,

дирекция “Здравеопазване и хуманно отношение към животните”,

Българска агенция по безопасност на храните

бул. „Пенчо Славейков“ 15A

1606, София, България

E-mail: AHW@bfsa.bg

**1. Цели на програмата**

Програмата цели ранно откриване на болестта във високорисковите региони от Северна България и предотвратяване на разпространението ѝ в останалата част на страната чрез откриване на инфектирани животни (серореагенти), установяване на източника на инфекция и прилагане на мерки за ликвидиране на инфекцията.

**2. Елементи на програмата**

* Лабораторно изследване на кръвни проби от еднокопитни животни за откриване на антитела срещу вируса на инфекциозната анемия
* Клинични обследвания на възприемчиви животни.
* Мерки за ликвидиране на болестта, съгласно заповед на изпълнителния директор на БАБХ.

**3. Институции и организации, отговорни за изпълнението на програмата**

3.1. Българска агенция по безопасност на храните

3.1.1. ЦУ на БАБХ

Дирекция „Здравеопазване и хуманно отношение към животните“:

* Разработва и актуализира настоящата програма, съгласно епизоотичната обстановка, анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Контролира дейностите по прилагане на мерките в програмата;
* Координира действията на всички органи участващи в програмата;
* Анализира получените данни и изготвя доклади с резултатите от програмата;
* Предлага мерки в случай на констатиране на огнища.
* Изготвя допълнителни документи във връзка с програмата за контрол и надзор или приложените мерки за ограничаване и ликвидиране на болестта, в случай на съмнение за инфекциозна анемия по конете (заповеди, инструкции, писма, отчети, доклади и др.).

3.1.2. Областни дирекции по безопасност на храните

* Организират, координират и контролират прилагането на мерките в настоящата програма на местно ниво;
* Организират вземането на проби за регулярен надзор, както и от съмнителни за болестта животни;
* Извършват клинично наблюдение (според схемата за клинично наблюдение) и изпълнението на схемата за вземане на проби за установяване на чувствителността на домашната популация;
* Осигурява проследяемост на пробите - връщане на резултатите от взетите проби обратно до животновъдния обект;
* Контролира резултатите от клиничния надзор в базата данни, вписани от регистрираните ветеринарни лекари;
* Контролира спазването на правилата за регистрация и идентификация на животните, тяхното движение, включително при констатирани несъответствия налага съответните мерки - съгласно чл.139 “а” от Закона за ветеринарномедицинската дейност и Регламент 2017/625ЕС.
* Провеждат срещи и си сътрудничат с животновъди с цел подобряване на прилагането на мерките в програмата;
* Събират данни за надзора на територията на съответното ОДБХ и извършват анализ на епизоотичната обстановка и ефективността на прилаганите мерки и отчитат резултатите от изпълнението на програмата;
* Прилагат наложените от БАБХ мерки в случай на констатиране на болест.

3.2. Български ветеринарен съюз (БВС)/регистрирани ветеринарни лекари:

* Съдейства при разработването и актуализирането настоящата програма, съгласно епизоотичната обстановка, анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Извършват клинични прегледи;
* Нанасят резултатите от извършените изследвания в паспорта на еднокопитното животно;
* Докладват при съмнение за възникване на болестта.

3.3. Национален диагностичен научноизследователски ветеринарномедицински институт (НДНИВМИ), Национална референтна лаборатория "Африканска чума по конете":

* поддържа постоянна диагностична готовност;
* провежда лабораторно–диагностичните изследвания на всички постъпили проби по програмата;
* Нанася резултатите във ВетИС на всички идентифицирани животни
* Информира ЦУ на БАБХ и ОДБХ за резултатите от лабораторните изпитвания;
* Предоставя обобщени данни за извършените лабораторни изпитвания.
* Изпълнява задълженията си съгласно чл. 101 от Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, осигурява сътрудничество с Референтната лаборатория на ЕС, участва в редовни тестове за пригодност (ринг-тестове), организирани от Референтната лаборатория на ЕС и изпраща проби за потвърждение и извършване на допълнителни изследвания в Референтната лаборатория на ЕС;

**4. Териториален обхват**

Активният надзор на болестта се изпълнява на територията на шест области на страната: Видин, Монтана, Враца, Велико Търново, Силистра и Добрич (Фигура 1).

|  |
| --- |
|   |

***Фигура 1****: Области, в които ще се извършва надзор на заболяването инфекциозна анемия по конете за периода 2022-2024 г.*

Проби от съмнителни животни (пасивен надзор) се изпращат от цялата територия на страната.

**5. Схема за пробовземане и използвани лабораторни диагностични методи**

5.1. Схема за пробовземане

Целеви видове: еднокопитни животни (коне, магарета, мулета и катъри) от лични стопанства.

Период на пробовземане (активен надзор): веднъж годишно, както е описан в таблица 1 по-долу.

Населените места, от които ще се вземат проби се избират от ОДБХ, като с приоритет са населените места в близост до границата с Република Румъния.

Пробите от всяка област се групират в партиди от най-малко 50 бр. и се изпращат до НРЛ по т. 3.

В таблицата по-долу (Таблица 1) е показана схемата за вземане на проби по области. Броят на пробите е изчислен на база на откриване на 5% разпространение на заболяването с 95 % достоверност.

***Таблица 1.*** *Годишно разпределение на пробите за инфекциозна анемия по конете по области.*

|  |  |  |  |
| --- | --- | --- | --- |
| **№** | **Област** | **Период на пробовземане** | **Брой проби** |
| 1 | Велико Търново | Януари | 100 |
| 2 | Видин | Февруари | 310 |
| 3 | Враца | Март | 310 |
| 4 | Добрич | Октомври | 100 |
| 5 | Монтана | Ноември | 310 |
| 8 | Силистра | Декември | 310 |
|  | **Общо:** |  | **1440** |

В случай, че животните не са идентифицирани се попълва заявление за издаване на паспорт по Образец ЗХОЖ 156А и животното се идентифицира със средства за официална идентификация, след което пробата се взема и изпраща на НРЛ.

В случай на съмнение за инфекциозна анемия ще бъдат вземани кръвни проби за потвърждаване на заболяването. В допълнение всички контактни животни с лабораторно потвърдени положителни животни, следва да бъдат изследвани двукратно през период от три месеца. Вземането на проби в случай на съмнение и изследванията на контактните животни трябва да бъдат съгласувани с дирекция ЗХОЖ.

В случай на неблагоприятна епизоотична обстановка в страната или в съседни държави, схемата за надзор ще бъде ревизирана в съответствие.

5.2. Диагностични методи

* AGID (агар-гел имунодифузия, Coggins test) – серологичен метод за определяне наличието на антитела срещу вируса. Изпълнява се върху серумни проби.
* ELISA (enzyme-linked immunosorbent assay) – серологичен метод за определяне наличието на антитела срещу вируса. Изпълнява се върху серумни проби.

Методите се изпълняват съгласно чл. 6 от Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести. Вземането на проби, техниките, валидирането и тълкуването на диагностичните методи за целите на надзора се определят от специалното законодателство, прието в съответствие с Регламент (ЕС) 2016/429, и съответните подробни разяснения и насоки, налични на уебсайтовете на референтните лаборатории на Европейския съюз (РЛЕС) и на Комисията: <https://ec.europa.eu/food/ref-labs_en>

https://eurl-equinediseases.anses.fr/en/minisite/equine-diseases/european-union-reference-laboratory-equine-diseases

 Когато такова законодателството, разяснения и насоки липсват, се определят от изискванията, определени в последните актуализирани издания на Ръководство за стандарти за диагностични тестове и ваксини за сухоземни животни на Световната организация по здравеопазване на животните (OIE) („Ръководството за сухоземните животни“)

**6. Измерими цели за постигане в периода за изпълнение на мерките в програмата**

|  |  |  |  |
| --- | --- | --- | --- |
| **Показател (за цялата страна)** | **2022** | **2023** | **2024** |
| Брой изследвани проби (активен надзор) | 1440 | 1440 | 1440 |
| Констатирани случаи на инфекциозна анемия по конете | 0 | 0 | 0 |

**7. Свързани документи и полезни връзки**

- Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) и делегираните актове и актовете за изпълнение към него;

- Закон за ветеринарномедицинската дейност;

- Регламент за изпълнение (ЕС) 2018/1882 на Комисията от 3 декември 2018 година за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка

- Регламент за изпълнение (ЕС) 2021/963 на Комисията от 10 юни 2021 година за определяне на правила за прилагането на регламенти (ЕС) 2016/429, (ЕС) 2016/1012 и (ЕС) 2019/6 на Европейския парламент и на Съвета по отношение на идентификацията и регистрацията на еднокопитни животни и за установяване на образци на идентификационни документи за тези животни.

Информация на електронна страница на БАБХ: <http://www.babh.government.bg/bg/Page/iA_EQUINE/index/iA_EQUINE/>

**8. Исторически и епизоотологични данни за болестта в Република България:**

<https://www.bfsa.bg/bg/Page/epi_data/index/epi_data/>